Document ID: 32001R0500

Uredba Komisije (ES) št. 500/2001
z dne 14. marca 2001
o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o uvedbi nadzornega sistema za skupno ribiško politiko [1], kakor je bila nazadnje spremenjena z Uredbo (ES) št. 2846/98 [2], zlasti člena 18(4),
ob upoštevanju naslednjega:
(1) Države članice morajo v skladu s členom 18(1) Uredbe (EGS) št. 2847/93 prek računalnika obvestiti Komisijo o količinah vsakega staleža, zajetega s plovilom, ki pluje pod njihovo zastavo v vodah pod suverenostjo ali jurisdikcijo tretjih držav ali v mednarodnih vodah, ter o vseh informacijah, ki so jih prejele v skladu s členom 17(2) Uredbe (EGS) št. 2847/93.
(2) Treba je opredeliti podrobne podatke, ki naj se predložijo, časovne presledke, v katerih morajo biti poslani, in obliko posredovanja zadevnih poročil.
(3) Ukrepi, ki jih določa ta uredba, so v skladu z mnenjem Upravljalnega odbora za ribištvo in ribogojstvo -
SPREJELA NASLEDNJO UREDBO:
Člen 1
1. Vsaka država članica pred koncem prvega meseca vsakega četrtletja prek računalnika obvesti Komisijo o količinah vsakega staleža, ki ni v okviru celotnega dovoljenega ulova ali kvot, zajetih s plovili, ki plujejo pod njeno zastavo v vodah pod suverenostjo ali jurisdikcijo tretjih držav ali v mednarodnih vodah, in:
- ki je bil iztovorjen neposredno na njenem ozemlju v predhodnem četrtletju,
- ki je bil iztovorjen neposredno v tretjih državah v predhodnem četrtletju,
- ki je bil pretovorjen na plovila tretjih držav v predhodnem četrtletju.
2. Vsaka država članica pred koncem prvega meseca vsakega četrtletja prek računalnika obvesti Komisijo o količinah, zajetih s plovili, ki plujejo pod zastavo druge države članice v vodah pod suverenostjo ali jurisdikcijo tretjih držav ter v mednarodnih vodah, in so bile na njihovem ozemlju iztovorjene v prejšnjem četrtletju.
3. Država članica mora poročila o ulovu iz odstavkov 1 in 2 predložiti v taki obliki, kot prikazuje Priloga.
Člen 2
Ta uredba začne veljati sedmi dan po njeni objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. marca 2001

Labels: 12
5
6